projecte-aina/catalan_government_crawling huggingface dataset:
La Fundación Biodiversidad és una fundació del sector públic pertanyent al Ministerio de Agricultura y Pesca, Alimentación y Medio ambiente amb l'objectiu de protegir el capital natural i la biodiversitat.
El Programa pleamar és la iniciativa de la Fundación Biodiversidad que per mitjà de convocatòries de subvencions té per objectiu impulsar projectes innovadors orientats a la protecció i recuperació de la biodiversitat marina, la recollida d'escombraries del mar, la millora del coneixement i la gestió de les zones marines protegides, la reducció de les captures accessòries i l'aprofitament dels descarts, el suport a l'aqüicultura sostenible, l'assessorament en matèria ambiental, i el reforç de la col·laboració entre la comunitat científica i el sector pesquer, entre d'altres.
El Programa pleamar desenvolupa la seva activitat com a Organisme Intermedi de Gestió del Programa Operatiu del Fons Europeu Marítim i de la Pesca (FEMP) pel període 2014-20120.
L'àmbit d'actuació d'aquesta convocatòria s'estén a tot el territori nacional.
Els projectes de complir almenys amb una de les condicions següents:
Es donarà suport a projectes que promoguin la sostenibilitat de les activitats pesqueres i aqüícoles a través de les següents temàtiques principals:
Seran d'especial interès aquells projectes de les temàtiques esmentades l'àrea de actuació dels quals estigui inclosa en la Xarxa Natura 2000 i que siguin realitzats en col·laboració amb pescadors i aqüicultors.
El projecte BLUEMED és una Acció de Coordinació i Suport, finançada per la Comissió Europea en el marc del programa de recerca Horizon 2020.
L'objectiu d'aquesta iniciativa és ser una referència política clau per a tots els actors del creixement blau de la Mediterrània, promovent l'actualització i implementació de l'Agenda Estratègica de Recerca i Innovació BLUEMED (SRIA), convertint els seus resultats en accions.
La convocatòria està oberta a entitats que estiguin disposades a col·laborar amb almenys tres organitzacions de diferents països, incloent un país no comunitari i una empresa privada, per dur a terme una sèrie de reunions que condueixin a una viabilitat, previsió o estudi pilot sobre temes que són crucials per al futur del creixement blau a la Mediterrània, impulsat per l'Agenda Estratègica de Recerca i Innovació BLUEMED.
Per participar cal presentar propostes que siguin innovadores i amb un enfocament multidisciplinari.
Cada partenariat escollit rebrà 32.000€ per cobrir les despeses d'organització de les tres reunions/workshops que conduiran a la redacció dels estudis.
Les propostes s'han de presentar mitjançant el formulari on line.
El Consell Europeu de Topògrafs, juntament amb l'Agència Europea dels Sistemes Globals de Navegació per Satèl·lit (GSA) llença el 7è concurs de joves topògrafs.
La GSA patrocina un premi especial per les idees que facin ús de Galileo, Copernicus i EGNOS.
Es convida a participar a estudiants de topografia, SIG, geodèsia, mapes i estudis relacionats per a presentar idees úniques i innovadores en el seu àmbit d'especialització.
Cada equip guanyador rebrà un premi de 1000 euros.
El concurs està obert a estudiants de topografia o camps relacionats a països de la UE.
També topògrafs de menys de 36 anys o que faci menys de 10 anys que estan registrats.
La cerimònia d'entrega de premis tindrà lloc a Frankfurt el dia 17 d'octubre de 2018.
Les beques avançades del Consell Europeu de Recerca (ERC) estan dissenyades per donar suport a investigadors amb un lideratge científic excepcional amb un historial reconegut d'èxits en recerca.
Els sol·licitants han de demostrar la natura innovadora i viabilitat de les seves propostes científiques.
L'import de la beca és de 2,5M d'euros per a cinc anys.
L'import màxim es pot reduir en cas de projectes de menys durada.
Es poden afegir 1M d'euros en cas de que l'investigador principal s'hagi de traslladar a la UE com a conseqüència d'haver obtingut la beca, o si s'ha de comprar nou equipament o traslladar-se a unes instal·lacions més grans.
El perfil del sol·licitant hauria de ser:
Els investigadors sol·licitants poden ser de qualsevol nacionalitat que realitzin la seva recerca a països de la UE.
Aquesta licitació s'emmarca en el programa Horizon 2020 i té com a objectiu la realització d'un estudi que analitzi les possibles implicacions de la Conducció Connectada i Automatitzada (CAD) per a l'ocupació.
També s'han d'analitzar les diferents opcions polítiques que permetin abordar els impactes de forma oportuna.
La licitació complementarà el tema DT-ART-02-2018 del Programa de Treball 2018-2020 "Suport a activitats de treball en xarxa i avaluació d'impacte per a l'automatització viària", centrant-se exclusivament en les possibles implicacions de la conducció connectada i automatitzada (CAD) per a la ocupació, incloses les habilitats i competències requerides, els nous models de negoci, els patrons de feina i els temes transversals relacionats.
"DiscoverEU" és el nom de la iniciativa que permetrà que 15.000 joves europeus viatgin aquest estiu per tota la UE amb el mític bitllet d'Interrail.
Durant el viatge podran conèixer noves ciutats, trobar-se amb joves d'altres països i descobrir la riquesa cultural europea participant en les activitats que s'organitzen arreu en el marc de l'Any Europeu del Patrimoni Cultural.
La UE destinarà enguany 12 milions d'euros a aquesta iniciativa que parteix del Parlament Europeu i que permetrà als 15.000 seleccionats visitar entre una i quatre ciutats diferents durant un màxim de 30 dies.
Tots aquells joves que l'1 de juliol d'aquest any tinguin 18 anys podran apuntar-s'hi.
El període d'inscripció s'obrirà al mes de juny en el Portal europeu de la joventut.
Després, un jurat escollirà, entre tots els participants, els 15.000 joves seleccionats.
Es preveu que durant la segona meitat de l'any hi hagi un altre període d'inscripció
El projecte d'associació WORTH (WORTH Partnership Project) és una iniciativa de la Unió Europea que dóna suport a les associacions entre pimes i start-ups, dissenyadors, fabricants i empreses tecnològiques per crear productes i idees innovadores que estiguin orientades al disseny.
Podeu presentar-vos a aquesta convocatòria si teniu una idea i un soci potencial per treballar, en el cas de que tingueu una idea però no coneixeu una parella, us poden ajudar a trobar el soci més adequat.
Les associacions han d'implicar dos o tres socis amb diferents perfils
Les associacions seleccionades rebran:
En general, la iniciativa donarà suport a petites empreses per integrar la creativitat i la innovació en la forma de produir béns o prestar serveis perquè siguin competitives i creixin.
L'objectiu general d'aquesta convocatòria és identificar i donar suport a fins a deu programes de formació pilot innovadors i sostenibles per a joves professionals del sector de la música que provin models a petita escala sobre com millorar la capacitat del sector i contribuir a la seva professionalització.
Les lliçons apreses a partir d'aquestes propostes pilot de capacitació tenen com a objectiu millorar la comprensió del sector sobre les qüestions de professionalització.
Aquestes troballes haurien de contribuir a una estratègia integrada de suport musical per a la pròxima generació de programes de finançament de la UE després del 2020, que podrien donar suport a la diversitat i el talent europeus, la competitivitat del sector i l'augment de l'accés dels ciutadans a la música en tota la seva diversitat.
1) Assenyalar la necessitat d'una actualització regular dels coneixements professionals individuals i organitzatius per tal d'augmentar la capacitat dels músics professionals d'adaptar-se als canvis en el mercat de la música, també pel que fa a la rellevància per a les carreres internacionals.
2) Promoure l'intercanvi transnacional entre diferents subsectors, especialment quan s'identifica el potencial per a l'aprenentatge mutu o l'intercanvi de bones pràctiques (construcció de la cooperació i difusió de les millors pràctiques).
3) Incloure enfocaments transnacionals on el sistema de formació admeti joves professionals que treballen amb o que busquen desenvolupar iniciatives de música transfronterera, sobretot quan no es pot trobar el coneixement i l'experiència rellevants a nivell nacional, regional o local.
Les propostes s'han d'adreçar almenys a una d'aquestes prioritats, mostrant innovació, excel·lència i diferenciació respecte de propostes ja existents.
L'objectiu principal del Programa Cultural de Lideratge Cultural (GCLP) és donar suport als joves gestors culturals emergents a l'escena internacional i procedents dels 10 socis estratègics de la Unió Europea, així com dels Estats membres de la UE, en el desenvolupament i enfortiment de les seves habilitats de lideratge cultural.
Per la tercera edició del GCLP, es busca a destacats gerents culturals de Brasil, Canadà, Xina, Japó, Índia, Mèxic, Rússia, Sud-àfrica, Corea del Sud i els EUA (3 participants de cadascun d'aquests 10 països), així com dels 28 estats membres de la Unió Europea (10 participants, cadascun d'un país de la UE diferent).
Els participants del GCLP 2018 hauran de provenir de diferents àmbits de la pràctica cultural rellevant en els seus respectius països i hauran de representar sectors especialment interessats en assolir el seu treball a nivell mundial.
Si ets un jove gerent/practicant cultural que busca desenvolupar i enfortir les seves habilitats de lideratge cultural i tens ganes de formar part d'una xarxa internacional creixent de joves professionals culturals, aquesta és una bona oportunitat.
Les activitats del GCLP tractaran, entre altres coses, les pràctiques empresarials d'establir intercanvis culturals sostenibles, generar col·laboracions a llarg termini basades en contactes entre persones i participar en processos productius de co-creació.
Els participants gaudiran d'una experiència de networking internacional en un marc d'aprenentatge pràctic i fàcil.
Aquesta edició del GCLP tindrà lloc a Amsterdam, Holanda, del 27 d'octubre al 2 de novembre de 2018.
El viatge, l'allotjament i el menjar estan coberts per la Plataforma de Diplomàcia Cultural.
En el marc de la iniciativa "Music Moves Europe" s'obre aquesta licitació per a la realització d'un estudi de viabilitat per a la creació de l'Observatori de la Música Europea i anàlisi de deficiències sobre les necessitats de finançament al sector de la música.
El contracte es divideix en dos lots:
L'objectiu específic de l'estudi és analitzar diferents escenaris per a l'establiment i operació de l'Observatori, incloent la consideració dels models d'altres observatoris (culturals) europeus i, en particular, de l'Observatori Audiovisual Europeu, tenint en compte les característiques i requisits específics del sector de la música europea.
L'estudi hauria de centrar-se en els següents aspectes:
- identificar llacunes en la disponibilitat de dades,
- costos i base organitzativa per a un funcionament fiable de l'Observatori.
El primer objectiu específic de l'estudi és proporcionar una avaluació avançada sobre les tendències actuals del mercat i explorar les oportunitats que ofereix l'economia digital al sector de la música, especialment en relació a estructures remuneratives més justes.
L'estudi explorarà, per a cada tendència identificar:
- què està realitzant de manera satisfactòria el programa Europa Creativa, i com;
- què no s'està fent de manera satisfactòria, per part dels instruments de finançament europeu, i com podria encarar el programa successor.
- una justificació convincent de la necessitat del futur suport a nivell europeu, tenint en compte el principi de subsidiarietat i la dimensió europea.
El segon objectiu específic de l'estudi és realitzar una anàlisi exhaustiva de les parts interessades garantint la transparència en la identificació i la inclusió de tots els socis pertinents del sector de la música a nivell europeu.
"Music Moves Europe" és un marc per les iniciatives i accions europees que promocionen la diversitat i competitivitat del sector musical europeu, en termes de polítiques i finançament.
Es tracta d'una Acció Preparatòria que vol complementar les accions que ja es fan dintre del programa Europa Creativa, el premi europeu de la música o algunes accions del Mercat Únic Digital.
Per implantar aquesta Acció Preparatòria, la Comissió vol llançar 2 convocatòries de subvenció i dues licitacions.
L'objectiu general d'aquesta convocatòria és donar suport a la diversitat musical europea mitjançant la identificació i el suport als mètodes innovadors existents que promouen els models de distribució en línia i fora de línia, així com noves idees, a través de la selecció de 10 propostes de subvencions, per potenciar la circulació transfronterera del repertori musical que permeti superar les barreres existents imposades pels hits internacionals o altres obstacles com la visibilitat, fragmentació del llenguatge i del mercat en el sector de la música.
Les propostes haurien de complir els següents objectius específics:
1) A nivell dels consumidors, augmentar la disponibilitat de repertori europeu més enllà dels hits mainstream.
2) Millorar els algoritmes per augmentar la possibilitat de descobrir música europea a plataformes digitals
3) Promoure la visibilitat de diversos gèneres de música europea a sales físiques, radio, TV o actuacions en viu i festivals.
4) Millorar la presència del llenguatge musical local a plataformes internacionals.
La proposta ha d'incloure activitats per aconseguir aquests objectius.
Organitzacions individuals o consorcis: companyies musicals, proveïdors de serveis musicals, emissores, proveïdors de serveis digitals, minoristes, organitzadors de concerts i festivals, clubs i sales de música.
La present convocatòria té com a objectiu donar suport a projectes realitzats per autoritats públiques dels Estats membres, ja sigui a nivell nacional, regional o local, per prevenir i combatre el racisme, la xenofòbia i altres formes d'intolerància, i en particular millorar les respostes de les autoritats envers els delictes d'odi i el discurs de l'odi mitjançant;
Per ser escollit com a candidat per a aquesta convocatòria, les sol·licituds d'ajuts han de complir tots els criteris següents:
La present convocatòria està dirigida a donar suport a projectes centrats en la prevenció i la lluita contra el racisme, la xenofòbia i altres formes d'intolerància, a través dels següents elements:
Es preveu que els projectes centrats en accions preventives per fomentar la tolerància i la cohesió social aprofundeixin en un coneixement sòlid de les causes fonamentals, l'impacte i manifestacions dels fenòmens de la polarització social i de formes d'extremisme capaços de fomentar l'odi i la intolerància.
En relació amb les prioritats esmentades, la convocatòria finançarà projectes centrats en una o més de les següents activitats:
L'objectiu del projecte pilot és establir una xarxa de regions interessades en provar l'Índex Regional de Progrés Social de la Unió Europea per la planificació de polítiques socials i per compartir bones pràctiques.
La durada del contracte és de 12 mesos sense opció a ser renovat.
Aquesta licitació la publica la Direcció General de Política Regional i Urbana.
Aquesta licitació es realitza amb finançament del programa de Drets, Igualtat i Ciutadania (REC).
L'objectiu general del contracte és proporcionar assessorament independent, anàlisi i presentació d'informes a la Comissió, de forma contínua i fiable, sobre legislació nacional, jurisprudència i polítiques en els àmbits de la igualtat de gènere i la no discriminació, en particular per motius de creences, edat, discapacitat i orientació sexual
L'atenció se centrarà principalment en tots els Estats membres de la UE.
No obstant això, en certa mesura, es requerirà determinada informació sobre els països candidats (Turquia, Montenegro, Albània, Sèrbia i l'ex República Iugoslava de Macedònia) i els països de l'AELC que formen part de l'Acord EEE (Islàndia, Liechtenstein i Noruega) en vista de la necessitat de seguir els desenvolupaments legals en el context del procés d'ampliació i l'aplicabilitat de la igualtat de gènere i la lluita contra la discriminació en els països de l'AELC / EEE.
A més, es requerirà una contribució al treball de la Comissió per revisar l'efectivitat de la legislació existent i, si es considera necessari, desenvolupar nous instruments legislatius en l'àmbit de la Unió Europea.
Per tal de donar suport a la Comissió en aquest treball i en virtut del contracte, s'ha de facilitar informació independent i assessorament sobre l'aplicació de la legislació de la UE, emfatitzant en les bones pràctiques i les àrees de més dificultat.
Els objectius específics del contracte són:
- proporcionar informació a la Comissió sobre el funcionament i l'efectivitat de l'aplicació nacional de les directives en matèria d'igualtat de gènere i no discriminació;
- contribuir a la supervisió, l'aplicació, l'avaluació periòdica i l'actualització de la legislació contra la discriminació i la igualtat de gènere;
- proporcionar informació i assessorament sobre el desenvolupament de la jurisprudència nacional i europea, així com el seu impacte en el nivell de protecció ofert en l'àmbit de la no discriminació per motius de gènere;
- proporcionar exemples de bones pràctiques en termes de protecció i aplicació en l'àmbit de la no discriminació per motius de gènere;
- proporcionar informació a la Comissió sobre qualsevol altra qüestió rellevant en els àmbits de la igualtat de gènere i la no discriminació o, en casos excepcionals, sobre qüestions específiques relacionades amb altres àrees o àmbits fora de la legislació d'igualtat de la UE, que puguin tenir un impacte o repercussió en el desenvolupament i la implementació de la igualtat de gènere o la no discriminació (per exemple, en relació amb la discriminació en l'àrea de la sanitat o els efectes discriminatoris de les disposicions nacionals en els àmbits de dret laboral / ocupació / impostos / educació).
La DG REGIO publica una convocatòria per a comunicar i fer difusió de la política regional de cohesió de la Unió Europea.
Els objectius de la convocatòria són:
-Promoure i afavorir una millor comprensió del paper que exerceix la política de cohesió de la UE a l'hora de recolzar a totes les regions de la UE.
- Donar a conèixer en major mesura projectes finançats per la UE, especialment a través de la política de cohesió, i del seu impacte en la vida dels ciutadans.
- Difondre informació i estimular un diàleg obert sobre la política de cohesió, els seus resultats, el seu paper en el que es refereix a donar resposta a les prioritats polítiques de la UE i el seu futur.
- Fomentar la participació ciutadana en assumptes relacionats amb la política de cohesió i encoratjar la participació de els ciutadans en l'establiment de prioritats per al futur d'aquesta política.
- els mitjans de comunicació o les agències de notícies (televisió, ràdio, premsa escrita, mitjans en línia, nous mitjans de comunicació o combinacions de diferents mitjans);
- les organitzacions sense ànim de lucre;
- les universitats i institucions d'educació;
- els centres de recerca i grups de reflexió;
- les autoritats públiques (nacionals, regionals i locals), amb l'excepció de les autoritats responsables de la
aplicació de la política de cohesió.
Els candidats que van participar en la convocatòria del 2017 són admissibles amb independència del resultat de la seva sol·licitud anterior.
D'un total de 240 equips presentats al concurs Euroscola 2018, un equip format per alumnes de 4t d'ESO de l'Escola Sant Gervasi ha estat el guanyador d'aquesta edició juntament amb 14 equips d'altres comunitats autònomes.
En la seva vint-i-quatrena edició, el Concurs Euroscola s'ha desenvolupat enguany sota el tema de "L'any europeu del patrimoni cultural".
Els guanyadors del concurs viatjaran a Estrasburg per a conèixer la seu del Parlament Europeu i per a participar amb joves de tots els països de la Unió Europea, en una jornada de simulació del Parlament Europeu per a joves.
El premi ha estat atorgat per un jurat format per un representant de l'Oficina del Parlament Europeu a Espanya, un representant de la Representació d'Espanya de la Comissió Europea, un representant de la Secretaria d'Estat per a la UE i un representant de la Secretaria d'Estat de Cultura.
Aquest jurat atorga un premi per a cadascuna de les comunitats autònomes d'Espanya.
El Departament de Territori i Sostenibilitat ha obert la convocatòria de subvencions per al foment dels sistemes voluntaris de gestió ambiental per a l'any 2018.
La principal novetat en l'ordre d'enguany és que les organitzacions podran finançar la renovació de la certificació del sistema comunitari de gestió i auditoria mediambientals (EMAS), mentre que en anys anteriors les bases només contemplaven ajuts per implantar el sistema.
D'aquesta manera, el Departament dona compliment als compromisos establerts com a líder del projecte Interreg Europe ENHANCE – EMAS as a Nest to Help And Nurture Circular Economy –.
El principal objectiu del projecte és millorar la posada en pràctica d'instruments de política regional orientats a augmentar l'eficiència dels recursos mitjançant l'intercanvi d'experiències.
Així com optimitzar la metodologia per avaluar la viabilitat de bones pràctiques de suport al registre EMAS.
Entre elles la incorporació d'incentius per a les organitzacions que han optat per adoptar l'EMAS com a eina per afavorir la transició cap a una economia circular en el nostre territori.
A més de Catalunya, participen en el projecte socis d'Àustria, Estònia, Itàlia, la República Txeca, i Andalusia.
El Departament d'Agricultura, Ramaderia, Pesca i Alimentació (DARP) de la Generalitat de Catalunya abonarà en els propers dies el 100% dels imports dels ajuts associats a les explotacions de vaques alletants, per un import total de 6,4 milions d'euros a 1.504 beneficiaris.
També es farà efectiu la resta de la liquidació del 10% que estava pendent dels ajuts associats a les explotacions de boví de llet, per un import total de 672.354 euros, a 552 beneficiaris.
Aquests ajuts, que formen part del primer pilar de la Política agrària comuna (PAC), estan finançats en la seva totalitat pel Fons Europeu Agrícola de Garantia (FEAGA) i es destinen a atendre sectors específics amb risc de disminució o abandonament de la producció.
La Política Agrària Comuna (PAC) té com objectiu millorar el nivell de vida als 22 milions d'agricultors i treballadors agrícoles europeus, així com un proveïment d'aliments estable, variat i segur als 500 milions de ciutadans d'Europa.
El programa Mecanisme Connectar Europa (CEF) proporciona ajuda financera de la Unió a les Xarxes transeuropees a fi de donar suport a projectes d'interès comú en el sectors de les infraestructures de transport, telecomunicacions i energia.
Ara obre dues convocatòries amb l'objectiu d'estimular i sostenir el desplegament dels serveis digitals europeus:
Traducció automatitzada: 5M € per reduir les barreres lingüístiques a la UE i incrementar l'eficiència dels serveis de traducció del sector públic
eDelivery: 0,5M € per contribuir a una comunicació interoperable, segura i de confiança entre les empreses, administracions i ciutadans
eInvoicing: 5M € per implementar un estàndard europeu de facturació electrònica i que puguin fluir les factures electròniques sense problemes
Dades obertes públiques:18,5M € per facilitar la reutilització i anàlisi de dades públiques ja existents per crear millors serveis pels ciutadans i les administracions.
Es poden presentar sol·licitants de la UE, Islàndia i Noruega.
Per rebre el cofinançament, les accions han d'estar preparades per al seu desplegament, contribuir a les polítiques del mercat únic digital de la UE i tenir una estratègia de sostenibilitat a llarg termini.
El finançament es destinarà a aquelles propostes subvencionables que millor responguin als criteris d'adjudicació especificats al Programa de treball CEF Telecom de 2018.
El 17 de maig tindrà lloc un Infoday virtual sobre les dues convocatòries.